Goya ka Kgoro ya Maphelo ya Kapa Bodikela, phišo ya selemo e tsamaišana le kotsi ye kgolo ya go hloka meetse mmeleng, e lego tahlegelo ya meetse mmeleng.Go hloka meetse mmeleng gantši go hlolwa ke go se nwe diela tše lekanego go tšea le-gato la meetse ao a tšwilego mmeleng ka kodumela. Go hloka meetse mmeleng go ka hlolwa gape ke bolwetši, bjo bo ka hlolago go hlatša le/goba letšhologo; le go tšwa kodumela ka baka la letadi.Tahlegelo ya diela mmeleng ga e diragale fela nakong ya ge motho a itšhidulla mmele ga boima, eupša e ka hlolwa gape ke go sepela, go šoma ka tšhengwaneng le go reila paesekela, kudukudu mae-mong a go fiša goba a monola.Ge o hloka meetse mme-leng, mmele wa gago o ka se šome ka tshwanelo. Bana ba mengwaga ya ka fase ga ye mehlano, batšofadi le batho bao ba šomago ka ntle ga magae ba kotsing ya go hloka meetse mmeleng le strouku sa phišo (bolwetši ba go hlolwa ke ge mmele wa gago o fiša go feta tekano).Strouku sa phišo ke bolwetši bja tšhoganyetšo bjo bo hlokago ngaka. Hwetša thušo ya bongaka ka yona nako yeo ge o bona efe goba efe ya dika tše:
• Go ikwa o gakanegile goba ge polelo ya gago e thoma go nanya le go se kwagale.• Go sellega le go hlatša.• Go hema ka pela o sokodišwa ke go buša moya.• Pelo e thoma go kiba ka lebelo.• Go opa ke hlogo ye bohlokwana.
Dika tša temošo ya go hloka meetse mmelengTše dingwe tša dika tša mathomo tša go hloka meetse mmeleng di akaretša:
• Go ikwa o swere ke lenyo-ra le modukologo.• Molomo wa go gomelela.• Molapo.• Mohlapologo wa mmala wa go fifala, wa go ba le lefetla.• Go se hlapologe gantši go swana le ka matšatši a mangwe.Gore o dule o nale meetse mmeleng le go efoga strouku sa phišo o swanetše gore:
• O nwe meetse a mantši go feta ka fao o wa nwago ka gona ge letšatši le fiša.• Itulele ka ngwakong goba fao go nago le meriti.• Apara lephephe la go phaphamala goba o šomiše amporela.• Dula o swere lebotlelo la meetse mo go wena o be o nwe meetse kgafetšakgafetša.• Khutša kgafetšakgafetša ge o le letšatšing ge o šoma ka ntle. • Timola phišo ka go šomiša lebotlelo la meetse la go šašetša.
Masea le banaBatswadi le baledi ba swanetše go ba le šedi ye kgolo go bana le masea, ba netefatše gore ba nale meetse mebeleng.  Bommagobana bao ba nantšhago ba swanetše go nantšha masea a bona kgafetšakgafetša ge go fiša kudu.Bana ba dule ka dintlong goba ka fase ga meriti, ba apare diaparo tše bofefo le gore ba phumolwe ka lešela la go thapa go ba thuša go timola phišo. Gopola go šomiša ditlolo tša go thibela go fišwa ke letšatši letlalong ge o le ka ntle.Ge bana ba mengwaga ya ka fase ga ye mehlano ba tšhologa, ba tšwelapele go hlatša ebile ba lapa, hwetša thušo ya bongaka ka yona nako yeo. Hwetša thušo ya bongaka ka yona nako yeo ge lesea la gago le sa kgone go nyanya letswele goba le nale mahlo a go wela ka gare goba phogwana ya go wela ka gare mo hlogong. Mo baneng, dika tše dingwe tša temošo ya go hloka meetse mmeleng di akaretša:
• Molomo wa go gomelela goba wa go mata.• Go ntšha dikeledi tše nnyane goba go hloka dikeledi ge ngwana a lla.• Go rota gannyane fela goba go se thapiše maleiri go swana le ka matšatši a mangwe.• Letlalo leo le fodilego la go gomelela.• Go tšwa diso. • Boroko goba go dikologa.  
